เศรษฐพุฒิ สุทธิวาทนฤพุฒิ

เศรษฐพุฒิ สุทธิวาทนฤพุฒิ (เกิด 1 กุมภาพันธ์ พ.ศ. 2508) ที่ปรึกษาสำนักงานพระคลังข้างที่ กรรมการในสภาพัฒนาการเศรษฐกิจและสังคมแห่งชาติสภาพัฒนาการเศรษฐกิจและสังคมแห่งชาติ สำนักงานคณะกรรมการกำกับหลักทรัพย์และตลาดหลักทรัพย์Thai SECBoard และสำนักงานคณะกรรมการกำกับและส่งเสริมการประกอบธุรกิจประกันภัยสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) อดีตผู้ว่าการธนาคารแห่งประเทศไทยผู้ว่าการอดีตถึงปัจจุบัน

 ประวัติ 
เศรษฐพุฒิ หรือ ดร.นก เกิดเมื่อวันที่ 1 กุมภาพันธ์ 2508 เป็นบุตรของนายโอวาท สุทธิวาทนฤพุฒิ อดีตปลัดกระทรวงการต่างประเทศ ด้วยคุณพ่อทำงานที่กระทรวงต่างประเทศทำให้ชีวิตวัยเด็กเต็มไปด้วยการเดินทาง ตั้งแต่อายุ 2 เดือนก็ต้องย้ายไปอยู่ประเทศออสเตรเลีย หลังจากนั้นยังต้องเดินทางไปอยู่หลายประเทศ ทั้งอินเดีย โปแลนด์ ฝรั่งเศส สวิตเซอร์แลนด์ และสหราชอาณาจักร

 การศึกษา 
สำเร็จการศึกษาระดับมัธยมปลายที่ประเทศฝรั่งเศส ซึ่งการได้เรียนวิชาประวัติศาสตร์ในช่วงนั้นเป็นจุดเปลี่ยนสำคัญที่ปลูกฝังความสนใจในสังคมศาสตร์ ขณะเดียวกันก็มีความชื่นชอบในวิชาคณิตศาสตร์ จึงตัดสินใจศึกษาต่อด้านเศรษฐศาสตร์ ได้รับปริญญาตรีเกียรตินิยมอันดับหนึ่งจาก Swarthmore College สหรัฐอเมริกา เมื่อปี พ.ศ. 2529 จากนั้นสำเร็จการศึกษาระดับปริญญาโทและปริญญาเอกสาขาเศรษฐศาสตร์จาก มหาวิทยาลัยเยล สหรัฐอเมริกา ในปี พ.ศ. 2534 และ 2537 ตามลำดับBOT MAGAZINE

 อาชีพ 
เป็นผู้เชี่ยวชาญด้านเศรษฐศาสตร์ นโยบายสาธารณะ และตลาดการเงิน เริ่มต้นเส้นทางอาชีพในตำแหน่ง Business Analyst ที่บริษัท McKinsey & Co. นครนิวยอร์ก ต่อมาเข้าร่วมงานกับ ธนาคารโลก (World Bank) ณ กรุงวอชิงตัน ดี.ซี. ในตำแหน่ง Senior Economist

ภายหลังจากนั้น ได้รับเชิญให้กลับมาประเทศไทยในช่วงวิกฤตการณ์การเงินในเอเชีย พ.ศ. 2540 เพื่อร่วมงานในตำแหน่ง ผู้อำนวยการร่วม สถาบันวิจัยนโยบายการคลัง กระทรวงการคลัง หลังจากสถานการณ์คลี่คลายแล้ว จึงเดินทางกลับไปปฏิบัติงานที่ธนาคารโลกอีกครั้ง

ตั้งแต่ปี 2548 เป็นต้นมา ดำรงตำแหน่งผู้บริหารในองค์กรชั้นนำของประเทศไทยจนถึงปัจจุบัน เช่น ผู้ช่วยผู้จัดการใหญ่ ตลาดหลักทรัพย์แห่งประเทศไทย ธนาคารไทยพาณิชย์ จำกัด (มหาชน) และกระทรวงการคลัง นอกจากนี้ ยังเคยดำรงตำแหน่งกรรมการในคณะกรรมการ บริษัท ปตท. สำรวจและผลิตปิโตรเลียม จำกัด (มหาชน) บริษัท โอสถสภา จำกัด (มหาชน) ธนาคารทหารไทย จำกัด (มหาชน) รวมถึงคณะกรรมการของธนาคารแห่งประเทศไทย และคณะกรรมการนโยบายการเงิน (กนง.) อีกด้วย

พระบาทสมเด็จพระวชิรเกล้าเจ้าอยู่หัว มีพระบรมราชโองการโปรดเกล้าฯ แต่งตั้งให้เศรษฐพุฒิเป็นผู้ว่าการธนาคารแห่งประเทศไทย คนที่ 21 ต่อจาก วิรไท สันติประภพ โดยมีผลตั้งแต่วันที่ 1 ตุลาคม พ.ศ. 2563

หลังครบวาระการดำรงตำแหน่งผู้ว่าการธนาคารแห่งประเทศไทย พระบาทสมเด็จพระวชิรเกล้าเจ้าอยู่หัว มีพระบรมราชวินิจฉัยแต่งตั้งให้เศรษฐพุฒิเป็นที่ปรึกษาสำนักงานพระคลังข้างที่ โดยมีผลตั้งแต่วันที่ 1 ตุลาคม พ.ศ. 2568

 ประวัติการทำงาน 
1 ตุลาคม 2568 - ปัจจุบันที่ปรึกษาสำนักงานพระคลังข้างที่1 ตุลาคม 2563 - 30 กันยายน 2568ผู้ว่าการธนาคารแห่งประเทศไทย2559 – สิงหาคม 2563กรรมการ บริษัท โอสถสภา จำกัด (มหาชน)2558 – กันยายน 2563กรรมการ สถาบันวิจัยเศรษฐกิจป๋วย อึ๊งภากรณ์ ธนาคารแห่งประเทศไทย2557 – กันยายน 2563 กรรมการ คณะกรรมการนโยบายการเงิน ธนาคารแห่งประเทศไทย2557 – สิงหาคม 2563กรรมการอิสระ ประธานกรรมการบริหารความเสี่ยง กรรมการสรรหาและ

กำหนดค่าตอบแทน และกรรมการบรรษัทภิบาลและการพัฒนาอย่างยั่งยืน

บริษัท ปตท.สำรวจและผลิตปิโตรเลียม จำกัด (มหาชน)2560 – มีนาคม 2563กรรมการในคณะกรรมการธนาคารแห่งประเทศไทย2555 – กุมภาพันธ์ 2560ประธานกรรมการบริหาร สถาบันอนาคตไทยศึกษา2554 – มกราคม 2561กรรมการบริษัท และกรรมการผู้จัดการ บริษัท ดิแอดไวเซอร์ จำกัด2543 – 2560Visiting Professor of Economics สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย2554 – 2555กรรมการ ธนาคารทหารไทย จำกัด (มหาชน)2552 – 2554ผู้ช่วยผู้จัดการใหญ่ และ Chief Economist ธนาคารไทยพาณิชย์ จำกัด (มหาชน)2551 – 2552กรรมการผู้อำนวยการ บริษัทหลักทรัพย์จัดการกองทุนไทยพาณิชย์ จำกัด2550 – 2551กรรมการผู้จัดการ สายงานวิจัย บริษัทหลักทรัพย์ไทยพาณิชย์ จำกัด2550 – 2551อนุกรรมการจัดการลงทุน (Investment Committee) กองทุนบำเหน็จบำนาญข้าราชการ2548 – 2550ผู้ช่วยผู้จัดการใหญ่ ตลาดหลักทรัพย์แห่งประเทศไทย2544 – 2547 

2535 – 2541 Senior Economist, World Bank, Washington DC สหรัฐอเมริกา2541 – 2543ผู้อำนวยการร่วม สถาบันวิจัยนโยบายการคลัง กระทรวงการคลัง2529 – 2531Business Analyst, McKinsey & Co., New York สหรัฐอเมริกาตำแหน่งทางสังคมและงานอื่นที่สำคัญ (ในปัจจุบัน)กรรมการ สภาพัฒนาการเศรษฐกิจและสังคมแห่งชาติกรรมการ คณะกรรมการกำกับหลักทรัพย์และตลาดหลักทรัพย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๕๕๘๒, ๑๓ สิงหาคม ๒๕๖๗

 อ้างอิง 

หมวดหมู่:ผู้ว่าการธนาคารแห่งประเทศไทย
หมวดหมู่:วิศวกรชาวไทย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยฮาร์วาร์ด
หมวดหมู่:นายกองค์การนักศึกษาในประเทศไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนอัสสัมชัญธนบุรี
หมวดหมู่:นักการธนาคารชาวไทย
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.